**ANEXA nr. 1**

**Procedura de înregistrare on-line pentru accesul la Registrul beneficiarilor reali ținut de Oficiul Național al Registrului Comerțului**

Art. 1. Prezenta procedură de înregistrare on-line se aplică:

1. persoanelor fizice sau juridice pentru accesul la datele din Registrul beneficiarilor reali prevăzute la art. 19 alin. (9) din Legea nr. 129/2019;
2. autorităților care au competențe de supraveghere şi control, Oficiului Național pentru Prevenirea și Combaterea Spălării Banilor, organelor judiciare, în condițiile Legii nr. 135/2010 privind Codul de procedură penală, cu modificările şi completările ulterioare, prevăzute de 19 alin. (8) lit. a) din Legea nr. 129/2019, pentru accesul la Registrul beneficiarilor reali, după caz;
3. entităților raportoare prevăzute de art. 19 alin. (8) lit. b) din Legea nr. 129/2019 pentru accesul la Registrul beneficiarilor reali, atunci când aplică măsurile de cunoaştere a clientelei, după caz.

Art. 2. Pentru a facilita accesul la datele din Registrul beneficiarilor reali, ONRC va emite un ghid de utilizare a serviciului on-line de furnizare de informații, aprobat prin decizia directorului general, care se afișează pe pagina de internet a instituției.

Art. 3. Accesul la datele din Registrul beneficiarilor reali prevăzute la art. 19 alin. (9) din Legea nr. 129/2019 este asigurat, în conformitate cu respectarea normelor privind protecția datelor cu caracter personal, persoanelor indicate la art. 1 punctul 1, cu condiția înregistrării on-line și a plății tarifului legal prevăzut în anexa nr. 2, prin portalul de servicii on-line al ONRC.

Art. 4. (1) Persoanele indicate la art. 1 punctul 1 se înregistrează on-line în portalul de servicii al ONRC, în conformitate cu prevederile art. 19 alin. (82) din Legea nr. 129/2019, dacă nu sunt deja înregistrate în portal.

(2) La înregistrare sau ulterior înregistrării în portal se poate solicita on-line accesul la serviciul de furnizare informații din Registrul beneficiarilor reali.

(3) După transmiterea solicitării de acces la serviciul on-line de furnizare informații din Registrul beneficiarilor reali, prin portalul ONRC se transmite persoanelor indicate la art. 1 alin. (1) un email de confirmare acces.

Art. 4.- (1) Accesul la Registrul beneficiarilor reali este asigurat on-line, cu titlu gratuit, autorităților și organelor indicate la art. 1 punctul 2, precum și ONPCSB, în urma înregistrării on-line în portalul de servicii al ONRC.

(2) La înregistrare sau ulterior înregistrării în portal se poate solicita on-line accesul la serviciul de furnizare de informatii din Registrul beneficiarilor reali.

(3) Accesul la serviciul on-line de furnizare informații din Registrul beneficiarilor reali se face pe baza unui document semnat electronic, după caz, de către reprezentantul legal.

(4) După transmiterea solicitării de acces, prin portalul ONRC se transmite un email de confirmare acces.

Art. 5. - (1) Accesul la Registrul beneficiarilor reali este asigurat, on-line, cu titlu gratuit, cu respectarea normelor privind protecţia datelor cu caracter personal, entităţilor raportoare prevăzute la art. 1 punctul3.

(2) La înregistrare sau ulterior înregistrării în portal se poate solicita on-line accesul la serviciul de furnizare informatii din Registrul beneficiarilor reali.

(3) Accesul la serviciul on-line de furnizare informații din Registrul beneficiarilor reali se face pe baza unui document care atesta existența și încadrarea în categoria profesională corespunzătoare, semnat electronic de către reprezentantul legal.

(4) După transmiterea solicitării de acces, prin portalul ONRC se transmite un email de confirmare acces.

(5) Accesul la datele din Registrul l beneficiarilor reali este asigurat gratuit, atunci când își asumă aplicarea măsurilor de cunoaştere a clientelei, precum și încadrarea în situațiile prevăzute de art. 5 alin. (1) din Legea nr. 129/2019 .

(6) În situația în care se solicită alte date cu caracter personal față de cele prevăzute de prevederile art. 19 alin. (9) din Legea nr. 129/2019, entitățile raportoare vor adresa ONRC solicitare scrisă și motivată, în acest sens, purtând semnătura reprezentantului legal, în original.